VMG grupė

VMG – investicijų valdymo kompanija. Įsteigta 2002 m. Viena didžiausių lietuviško kapitalo įmonių grupė, vienijanti medienos perdirbimo, atsinaujinančios energetikos, inovacijų kūrimo, inžinerinės medienos gamybos, pakavimo sprendimų ir pramoninio nekilnojamojo turto veiklas Lietuvoje, Lenkijoje ir kitose Europos Sąjungos šalyse.

Istorija 
1898 metais Klaipėdoje pradėta medienos apdirbimo fabriko statyba. Po metų, 1899 m. fabrikas ėmė veikti. Gamino medžio dėžučių dalis. 1909 m. pradėta gaminti klijuotinė faniera, naudota baldų, lėktuvų ir sklandytuvų gamybos pramonei.

1918–1940 m. fabrike pagaminta produkcija eksportuota į Prancūziją, Italiją, Vokietiją, Šveicariją, Belgiją, Olandiją, Didžiąją Britaniją ir kitur.

Per Antrąjį pasaulinį karą sugriautas fabrikas pokariu atstatytas, tęsė klijuotinės fanieros gamybos liniją. Sovietmečiu fabriko produkcija taip pat eksportuota į didžiąsias Europos ir Azijos rinkas.

Atkūrus nepriklausomybę Klaipėdos valstybiniu medienos medžiagų kombinatu pavadinta bendrovė buvo pavaldi Lietuvos Respublikos Vyriausybei, vykdė jos užsakymus.

1992 m. kombinatas privatizuotas ir tapo akcine bendrove (AB) „Klaipėdos mediena“.

2002 m. įsteigta UAB „Vakarų medienos grupė“, kaip vertikaliai integruotas VMG įmones jungiantis holdingas. AB „Klaipėdos mediena“ tapo integralia holdingo dalimi. 2002 m. AB „Klaipėdos mediena“ baldų fabrikas pagal sudarytą sutartį su Švedijos baldų koncernu IKEA pradėjo gaminti korpusinius baldus (virtuvės, prieškambario baldus, miegamojo spintas).

2020 m. „Vakarų medienos grupė" pertvarkyta į investicijų valdymo kompaniją VMG grupė. Grupės valdymas iš Kipro perkeltas į Lietuvą.

Veiklos sritys 
VMG grupės pagrindiniai veiklos sektoriai – medienos perdirbimas, gamyba, atsinaujinanti energetika, pramonės inovacijos, inžinerinės konstrukcijos, pakuotės  ir nekilnojamasis turtas. VMG įmonėms priklausanti produkcija eksportuojama į 40 pasaulio šalių: Europos Sąjungos valstybes, JAV, Artimuosius Rytus, Indiją, Kiniją, Australiją. Vienas didžiausių parterių – Švedijos koncernas IKEA.

Valdymas 
VMG grupės verslo plėtra Baltijos šalyse, Lenkijoje, kitose Europos Sąjungos šalyse įgyvendinama per Vilniuje įregistruotą investicijų valdymo kompaniją „VMGcorp“. Veikla ne Europos Sąjungos šalyse valdoma per Kipre veikiančią kompaniją „VMG Holdings“.

VMG grupės vienintelis akcininkas Sigitas Paulauskas.

Priklausančios įmonės 

VMG grupę sudaro:

 UAB „VMGcorp" - investicijų valdymo kompanija, įkurta 2020 m. kaip VMG grupės verslo Baltijos šalyse, Lenkijoje ir kitose Europos Sąjungos šalyse valdytoja.
UAB „VAKARŲ MEDIENOS GRUPĖ“ – įkurta 2002 m. Atlieka konsultacinę veiklą VMG įmonėse. Veikia Klaipėdoje.
 AB „KLAIPĖDOS MEDIENA“– gamina medienos drožlių plokštes (MPD) bei korpusinius virtuvės baldus. Veikia Klaipėdoje.
 UAB „SAKUONA“ – įkurta 1994 m.viena didžiausių lenktai klijuotos faneros gamintojų Europoje, gamina dalis miegamojo ir svetainės baldams. Veikia Grauminės k., Kretingalės sen.
 UAB „VMG Technics“ – įkurta 2005 m,. teikia technologijų ir įrangos diegimo, profilaktinės priežiūros, procesų automatizavimo ir robotizavimo paslaugas. Veikia Klaipėdoje.
 UAB Klaipėdos aerouostas – privatus oro uostas, teikia aviacines paslaugas. Šiuo metu oro uosto teritorijoje vystomi nekilnojamojo turto investicijų ir pramonės projektai. Veikia Dirvupių k., Klaipėdos r.
VMG Konstantynow SP. Z O.O. -  2019 m. įsigytas medienos perdirbimo ir baldų gamybos fabrikas. Veikia Lenkijoje.

Šaltiniai

Nuorodos 
 Oficiali svetainė

Klaipėdos įmonės
Lietuvos baldų pramonės įmonės